
Tisztelt Képviselő-testület!
Martfű Város Önkormányzata többször próbált már pályázat útján (ÉAOP, TOP –os felhívásokra) támogatást szerezni a Május 1 út 24. szám alatti Garzonház felújítására, mindezidáig sikertelenül.
A Garzon teteje mostanra már olyan mértékben elöregedett és tönkrement, hogy a beázások miatti vízszigetelés részleges javítása teljesen értelmetlen és gazdaságtalan, így a tető teljes hő- és vízszigetelése vált szükségessé, melyet az Önkormányzat saját költségvetéséből lehetne megvalósítani, a 2019-es évi tartalékkeret terhére.
A beruházás teljes költsége a tervezői költségvetések alapján:	  nettó 35.350 eFt. 
A beruházás teljes becsült értéke a közbeszerzési értékhatárt meghaladja, a beruházás a hatályos közbeszerzési törvény értelmében közbeszerzési eljárás köteles.
Martfű Város Önkormányzata Közbeszerzési Szabályzata 5.1.1. f) pontja értelmében az eljárás megindításáról a Képviselő testületnek kell döntenie.
Kérem a Tisztelt Képviselő–testületet, hogy az alábbi határozati javaslat elfogadásával a közbeszerzési eljárás megindítását szíveskedjen jóváhagyni.

Határozati javaslat:

……./2019.(…….) határozata
a „Garzonház tetőszigetelési munkái” tárgyú közbeszerzési eljárás megindításáról

Martfű Város Önkormányzatának Képviselő-testülete megtárgyalta a „Garzonház tetőszigetelési munkái” tárgyú közbeszerzési eljárás megindítására vonatkozó előterjesztést, és az alábbiak szerint döntött:

A Képviselő-testület a Közbeszerzési Szabályzat 5.1.1. f) pontjában foglaltaknak megfelelően, a közbeszerzésekről szóló 2015. évi CXLIII. törvény alapján a „Garzonház tetőszigetelési munkái” tárgyban közbeszerzési eljárást indít.

Erről értesülnek:

1. Jász-Nagykun-Szolnok Megyei Kormányhivatal 
2. Valamennyi képviselő helyben
3. Műszaki iroda helyben
4. Pénzügyi és Adóügyi Iroda

Martfű, 2019. június 19.
                                                                                                                 Dr. Papp Antal
                                                                                                    polgármester

